《和孙行简夜宿万寿山经阁诗韵二首 其二》
元代·成廷圭

九曲池边看秋色，水光荡漾青于苔。白云相邀上山去，明月更喜随人来。

一声两声松子落，千朵万朵芙蓉开。老僧悟我静中意，不遣阶墀留俗埃。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。